19/06/2020 | Administración LocalMunicipal
Noia
Secretaría
Aprobación definitiva Regulamento Feira Medieval do Concello de Noia

ANUNCIO: APROBACIÓN DEFINITIVA DO REGULAMENTO DA FEIRA MEDIEVAL DO CONCELLO DE NOIA. Faise público, de acordo ó establecido nos artigos 70.2. da Lei 7/1985, do 2 de abril, reguladora das bases de réximen local, e 196.1. do Real Decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais, que o Regulamento da Feira Medieval do Concello de Noia, aprobada inicialmente polo Pleno en sesión realizada o 30 de Xaneiro de 2020, quedou aprobada definitivamente ó non terse presentado ningunha reclamación ou suxestión durante o período de exposición ó público do expediente. Asemade, publícase o texto íntegro deste regulamento, que non entrará en vigor ata que transcorra o prazo ó que se refire o artigo 70.2 da Lei 7/85. Contra este acordo, que pon fin á vía administrativa, podrase interponer recurso contencioso-administrativo, no prazo de dous meses, contados dende ó día de publicación do pesente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interponer calquera outro que se estime pertinente. Noia, a 16 de xuño de 2020 O Alcalde Asdo. José Santiago Freire Abeijón REGULAMENTO DA FEIRA MEDIEVAL DO CONCELLO DE NOIA ÍNDICE: · TÍTULO I.- DISPOSICIÓNS DE CARÁCTER XERAL. · TÍTULO II.- DOS POSTOS, TIPOLOXÍA E FUNCIONAMENTO. · TÍTULO III.- AUTORIZACIÓNS. · TÍTULO IV.- FUNCIONAMENTO DA FEIRA MEDIEVAL. · TÍTULO V.- INFRACCIÓNS E SANCIÓNS. · DISPOSICIÓN DERROGATORIA. · DISPOSICIÓN FINAL. TÍTULO I.- DISPOSICIÓNS DE CARÁCTER XERAL. Artigo 1. Obxecto. O presente regulamento ten por obxecto regular a organización e funcionamento da Feira Medieval, de gran tradición e arraigamento no Concello de Noia, na que se rescata parte da historia desta Vila Medieval que se remonta ao ano 1168 coa sinatura da Carta Pobra por Vanuza Smaali Ruffin. O presente regulamento apróbase de conformidade co disposto nos artigos 25 da Lei 7/1985, de 2 de abril, Reguladora das Bases do Réxime Local, 1.2º do Decreto de 17 de xuño de 1955 polo que se aproba o Regulamento de Servizos das Corporacións Locais, a Lei 7/1996, de 15 de xaneiro, de Ordenación do Comercio Detallista, a Lei 13/2010, de 17 de decembro, do Comercio Interior de Galicia, o Real Decreto 199/2010, de 26 de febreiro, polo que se regula o exercicio da venda ambulante ou non sedentaria. Así mesmo, tivéronse en conta os principios da Lei 17/2009, de 23 de novembro, sobre o libre acceso ás actividades de servizos e o seu exercicio, así como os da Lei 10/2017, de 27 de decembro, de Espectáculos Públicos y Actividades Recreativas de1 Galicia e a Lei 39/2015, de 1 de outubro, do Procedemento Administrativo Común das Administracións Públicas. Artigo 2. Data de celebración. A Feira Medieval terá lugar a segunda ou terceira fin de semana de xullo, de venres a domingo, ambos incluídos. No caso de coincidir neste fin de semana a festividade do día do Carme, posporase á fin de semana seguinte. TÍTULO II.- DOS POSTOS E DA SÚA TIPOLOXÍA Artigo 3. Delimitación dos espazos para postos e paradas de lecer.1º.- Diferéncianse as seguintes categorías de postos e paradas: a) Artesanía: venda de produtos e materiais elaborados artesanalmente. b) Alimentación: tódolos produtos que promovan o pequeno comercio de venda de alimentos. c) Oficios: tódolos artesáns que recreen oficios medievais. Caberá a posibilidade de autorizar a venda dos produtos elaborados durante a Feira. d) Espazos de lecer: espazos habilitados para o descanso, almorzo e xantares de familias, grupos, entidades e peñas. e) Animación nas rúas: realización de actividades teatrais, musicais e de ocio infantil, a desenvolver na ubicación establecida na resolución autorizante. Nesta categoría poderán autorizarse ata un máximo de 10 postos. A elección dos postos adxudicatarios quedará a criterio da Comisión de Valoración. A determinación do número máximo de postos, determinarase en función das dimensións espaciais fixadas no Plan de Autoprotección, e do número de solicitudes presentadas. Os postos de Artesanía terán como máximo 2 metros de fondo. Aqueles postos que dispoñan de taller deberán facer constar as súas medidas expresamente na solicitude, as cales serán computadas xunto cos metros do posto como superficie total a ocupar.2º.- Situación dos postos: Os postos de venda de produtos de alimentación, situaranse na rúa do Curro e nos primeiros tramos da rúa Oviedo Arce, da rúa Nova e Rúa Escultor Ferreiro (A Carreiriña). Os postos de artesanía e de oficios, situaranse na Rúa do Comercio, Rúa Montero Ríos, Rúa do Cantón, Rúa Suárez Oviedo, Plaza Guisamonde, Praza da Constitución, Praza do Tapal e parte das rúas, Xan de Estivadas e Escultor Ferreiro (A Carreiriña). 3º.- Ditos espazos poderán variar en función do número de postos, da dispoñibilidade dos espazos e do plan de autoprotección. Os postos admitidos deberán respectar a situación e dimensións asignadas en cada autorización.4º.- Os postos non poderán situarse en accesos a edificios, establecementos comerciais e industriais, nin en lugares que dificulten os accesos á circulación peonil e saídas de emerxencia e evacuación. Artigo 4. Establecementos comerciais do casco histórico. Os establecementos do casco histórico poderán colocar expositores de venda, previa solicitude e autorización por parte do Concello. Aqueles establecementos que coloquen expositores na rúa, non poderán expoñer á vista mercadorías que non encaixen co propio contexto da feira (lentes de sol, reloxería de deseño contemporáneo, bolsos ou zapatos industriais, doces e lambetadas con envoltorios de plástico…). Artigo 5. Montaxe e desmontaxe dos postos. O acceso ao casco histórico e montaxe dos postos comezará o xoves, desde as 17:00 ás 23:00 horas nas rúas Montero Ríos, Comercio e Cantón; e ás 17:30 horas, na rúa do Curro, Praza do Tapal e Praza da Constitución. Os responsables do Concello realizarán unha reunión sobre o Plan de Autoprotección, de obrigada asistencia para os/as titulares dos postos autorizados, que se realizará o xoves ás 16:00h no Coliseo Noela, na que se procederá a entrega da autorización e plano de ubicación de cada posto. A non recollida desta documentación implicará a imposibilidade de montaxe do posto. A autorización a terceiro, por parte do solicitante, para a asistencia e recollida da documentación indicada no se u nome, conlevará o coñecemento e cumprimento do termos indicados na reunión, así como observancia da normativa aplicable á Feira Medieval. (Anexo I) O/A adxudicatario/a non poderá proceder á montaxe do posto de venda ata a entrega da documentación e plano de situación do seu posto. A desmontaxe dos postos realizarase obrigatoriamente antes das 9:00h do luns. Artigo 6. Retirada de residuos por parte dos titulares dos postos. Os/as titulares das autorizacións municipais procederán á retirada, polos seus medios, de tódolos elementos que formaran parte do posto autorizado, así como dos materiais utilizados e ornamentación, como máximo ata as 9.00 horas do luns. Asemade, os residuos da desmontaxe serán retirados polos/as titulares das autorizacións, á maior brevidade e á súa costa, dispoñendo a súa evacuación en bolsas nos colectores e lugares indicados polos servizos municipais, todo elo, aos efectos de que o comercio local, os servizos e os accesos ao Casco Histórico se restablezan integramente e con total normalidade a partir das 9.00 horas do luns. Artigo 7. Plan de situación dos postos e paradas.1. O Alcalde ou Concelleiro en quen delegue, aprobará anualmente un plan de situación onde se especifiquen as zonas susceptibles de ocupación, así como a situación das distintas actividades e dos espazos que deberán respectar os postos na súa instalación.2. Polo Concello habilitaranse igualmente no plan de situación referido, os espazos asignados ás paradas de lecer.3. A distribución e situación dos postos e das paradas de lecer serán competencia exclusiva do Concello, axustándose ao espazo establecido no plan de situación a tal efecto.4. Polo Concello aprobarase ao abeiro da Lei 10/2017, 27 de decembro, de Espectáculos Públicos e Actividades Recreativas de Galicia, o correspondente plan de autoprotección onde se determinarán as vías de evacuación e as medidas de seguridade a contemplar nun evento destas características. TÍTULO III.- RÉXIME DE AUTORIZACIÓNS. Artigo 8. Requisitos para a obtención de autorización de postos de artesanía e alimentación. As persoas interesadas en entrar no proceso de selección para obter unha autorización de venda no mercado medieval deben presentar, xunto coa solicitude, a correspondente documentación acreditativa e unha declaración responsable: · No caso de persoas físicas, acompañarán DNI do/a solicitante; no caso de persoas xurídicas, acompañarán CIF e DNI do/a representante; no caso de estranxeiros/as, acompañarase o permiso de residencia e traballo en vigor (NIE) e no caso de traballadores/as comunitarios/as, deberán estar en posesión da tarxeta de residencia en vigor. · Copia da última alta no correspondente epígrafe do Imposto de Actividades Económicas (IAE). · Copia do último recibo de pago da cota mensual de autónomos, ou compromiso de estar dado de alta nas datas de celebración da Feira Medieval. Neste último suposto deberán achegar esta documentación ao Concello antes da celebración do evento, no caso contrario, non se autorizará a montaxe. · Copia da póliza de seguro de responsabilidade civil que cubra os riscos que puideran derivarse do exercicio da súa actividade, ou compromiso de contratación da mesma nas datas de celebración da Feira Medieval. Neste último suposto deberán achegar esta documentación (póliza e recibo de pago) ao Concello antes da celebración do evento, no caso contrario, non se autorizará a montaxe. · Copia da lista de prezos de tódolos produtos á venda, que non poderá alterarse durante os días de duración da Feira, e que deberá estar exposta nun lugar visible do posto. · Fotografía da parada e dos produtos á venda. · Copia do pagamento da taxa municipal por aproveitamento especial do dominio público a través da instalación de postos durante a Feira Medieval. · Nos casos que proceda a venda de produtos alimenticios, o/a solicitante deberá presentar copia simple do carné de manipulador/a de alimentos en vigor. · Aqueles/as solicitantes de postos de artesanía, que dispoñan de carta de artesá/n, deberán presentar unha copia simple da mesma. Artigo 9. Documentación a presentar para a obtención de autorización de paradas de lecer. Requírese para obter a autorización de parada de lecer, a seguinte documentación: - Documento de solicitude oficial e declaración responsable (ANEXO II). - DNI/NIE do/a solicitante. - Presentación e depósito dunha fianza, na Tesorería municipal, por importe de 150,00€, como garantía de cumprimento das obrigas establecidas para as paradas de lecer (art.22). - Certificado de conta bancaria do solicitante (a efectos de devolución da fianza.) O ingreso desta fianza efectuarase mediante carta de pago facilitada polo departamento de Recadación municipal, podéndose facer o abono da mesma en calquera das entidades bancarias que colaboran con este Concello. Ao remate da feira procederase ao seu reintegro mediante transferencia bancaria no número de conta facilitado polo solicitante. Non se procederá ao reintegro da fianza -de xeito parcial ou total- en caso de que se constate o incumprimento das obrigas dispostas no artigo 22 do presente regulamento. Artigo 10. Presentación de solicitudes e procedemento de autorización.1. As solicitudes deberán efectuarse nos impresos oficiais facilitados polo Concello (Anexo III), que poderán retirarse nas dependencias do Rexistro Xeral do Concello de Noia ou descargarse a través da sede electrónica do concello: http://www.noia. sedelectronica. gal/ A presentación das solicitudes de participación realizarase entre o 01 de Febreiro e o 15 de Maio, a través do Rexistro de Xeral do Concello de Noia ou mediante o rexistro electrónico do Concello ( http://www.noia. sedelectronica. gal/ ), todo sen prexuízo do disposto no artigo 16.4 da Lei 39/2015, de 1 de outubro, de procedemento administrativo común das administracións públicas; neste último suposto, o/a solicitante deberá comunicar de xeito sucinto ao Concello de Noia (na dirección electrónica que será indicada no anuncio e bases do ano correspondente) a presentación dunha solicitude noutro rexistro. A presentación da solicitude implica o coñecemento e aceptación íntegra da presente normativa por parte dos/as solicitantes. Só se admitirá unha solicitude de posto do mesmo xénero, categoría ou produto, por persoa.2. Unha vez rematado o prazo de presentación abrirase un prazo de 10 días para a emenda dos erros nas solicitudes presentadas ou para completar a documentación necesaria 3. Aos efectos de concesión das autorizacións, crearase unha Comisión de Valoración nomeada polo/a señor/a Alcalde/sa ou Concelleiro/a delegado/a e composta polo menos por: tres vogais (designados pola Comisión de Cultura entre os seus compoñentes), o/a Secretario/a xeral, un/ha técnico/a de secretaría e un/ha técnico/a de cultura e presidida polo/a Concelleiro/a delegado/a da área ou o/a Alcalde/sa, no seu caso, actuando como secretario/a un funcionario/a de carreira municipal.4. Esta Comisión formulará, á vista dos criterios de adxudicación e da documentación presentada polos/as interesados/as, unha proposta de adxudicación de autorizacións, correspondendo ao/á señor/a Alcalde/sa ou Concelleiro/a en quen delegue, a resolución definitiva destas autorizacións.5. A valoración formulada pola Comisión, será elevada á Alcaldía ou Concellería delegada, quen, no prazo máis breve posible, ditará resolución expresa motivada da lista definitiva dos postos seleccionados e do plan de situación individual de cada un dos postos, así como os postos non seleccionados.6. A resolución definitiva de persoas autorizadas e excluídas e o plan das situacións publicarase no Taboleiro de anuncios da casa consistorial e na sede electrónica municipal (http://www.noia. sedelectronica. gal/). 7. A autorización administrativa, notifícarase a cada autorizado/a de xeito individual. A autorización concederase unicamente por e para tódolos días de celebración da Feira Medieval.8. No que atinxe á autorización específica das paradas de lecer, comunicarase mediante unha listaxe publicada no taboleiro de anuncios e na sede electrónica na que se reflictan o conxunto de autorizados e a situación de cada unha das paradas de lecer. Artigo 11. Criterios de adxudicación. Existen dous procedementos de adxudicación de postos: A) Postos de adxudicación directa mediante licenza, previa solicitude, debendo cumprimentarse os requisitos sinalados nos artigo 8, 9 e 10 do presente regulamento, en función do posto de que se trate. - Para os postos de artesanía e alimentación, aplicaranse os seguintes criterios de adxudicación, por orden decrecente: 1.1. As solicitudes de venda de produtos instalados polos/as veciños/as, comerciantes e asociacións do Concello de Noia, que tradicionalmente veñan instalando na feira medieval (será condición indispensable que realizasen ocupación nas últimas dúas feiras) terán prioridade na súa autorización, respectándose na medida do posible a situación do posto na última feira.2. 2. Estar en posesión da carta de artesá/n expedida pola Administración correspondente.3. 3. O produto de venda e as súas características, dando prioridade aos produtos de venda artesanal sobre o resto.4. 4. Engalanado da parada e vestimenta acorde coa época medieval.1. 5. Evitar a excesiva reiteración dun mesmo produto en diferentes postos. Establecéndose un máximo de 3 postos na categoría de alimentación. - Para as paradas de lecer aplicaranse os seguintes criterios de adxudicación: 1. Orde de entrada da solicitude oficial nos rexistro indicados no artigo 10 deste regulamento (día e número de presentación). 2. Antigüidade e veciñanza.3. Engalanado da parada e vestimenta acorde coa época medieval. B) Postos de adxudicación mediante poxa pública: 1. A ordenanza reguladora da taxa por aproveitamento especial do dominio público municipal a través da instalación de postos durante a Feira Medieval, determinará os postos cuxa adxudicación quedará sometida a poxa pública, que será anunciada coa suficiente antelación no BOP, nos xornais locais e na sede electrónica do Concello de Noia.2. En relación ao procedemento de licitación, estarase ao establecido na ordenanza fiscal aplicable.3. Os servizos técnicos do Concello comprobarán que a superficie ocupada non sexa superior á adxudicada.4. Unha vez notificada a autorización no caso de renuncia, o/a interesado/a deberá informar ao Concello coa maior brevidade posible para así poder cubrir a praza coa lista de espera. Artigo 12. Contido da autorización administrativa. A autorización municipal terá como mínimo o seguinte contido: a. Nome e apelidos ou denominación social, domicilio, DNI/CIF/NIE do/a titular da autorización. b. Categoría autorizada. c. Determinación do tipo de artigos que poden ser obxecto de comercialización. d. Determinación da situación e dimensións do posto. e. Referencia á obriga de coñecer e cumprir a normativa xeral de ordenación do comercio, a disciplina do mercado e a protección do consumidor. f. Condicións particulares ás que, no seu caso, quede suxeito o titular da autorización. g. Período de vixencia da autorización outorgada. Artigo 13. Autorizacións ás Asociacións sen ánimo de lucro de interés social e asistencial. O Concello resérvase un espazo para que as Asociacións sen ánimo de lucro de interese social e asistencial, poidan dar visibilidade, mediante obradoiros ocupacionais artesanais, ás actividades realizadas polos seus membros. A súa participación na Feira Medieval será gratuíta. A responsabilidade durante a súa participación na Feira Medieval, corresponderalle á Asociación sen ánimo de lucro de interese social e asistencial, sen supoñer responsabilidade algunha para o concello de Noia. Deberán presentar xunto coa solicitude a seguinte documentación: - DNI ou NIE do/a representante e documento acreditativo da súa representación. - CIF da asociación sen ánimo de lucro de interese social e asistencial. - Alta no epígrafe correspondente no IAE, no seus caso. - Póliza de seguro de responsabilidade civil e recibo de pago da mesma. - Fotografía do posto e da vestimenta. - Descrición dos produtos de venda e lista de prezos. - Carné de manipulador/a de alimentos, no seu caso. - Declaración responsable. Artigo 14. Bolsa de solicitudes. Os/as interesados/as que solicitasen un posto de calquera das categorías recollidas no presente regulamento, e non se lles conceda autorización por ter superado o límite máximo de paradas habilitadas na Feira Medieval de cada ano, pasarán a formar parte dunha bolsa para cubrir as baixas ou ausencias que se poidan producir. TÍTULO IV.- FUNCIONAMENTO DA FEIRA MEDIEVAL. Artigo 15. Horarios de funcionamento do mercado. Fíxanse os seguintes horarios mínimos de apertura e peche durante os días de celebración da Feira Medieval de Noia. Venres: - Apertura: 18:00 h. - Peche: 24:00 h. Sábado: - Apertura: 11:00 h; peche: 15:00 h (opcional). - Apertura: 17:00 h; peche: 24:00h. Domingo: - Apertura: 11:00 h; peche: 15:00 h (opcional). - Apertura: 17:00 h; peche: 24:00 h. Os horarios de apertura deberán cumprirse con puntualidade; os horarios de peche poderán ser ampliados, expresamente polo Concello, en función da afluencia de xente. Artigo 16. Subministración.1. O subministro dos postos durante os días do mercado deberá de efectuarse dende as 6:00 horas até as 10:30 horas.2. O Concello habilitará desaugadoiros temporais e colectores específicos a través dos cales os postos de alimentación (como as polbeiras), se o precisan, poidan verter augas e aceites, co fin de non atascar os sumidoiros xerais.3. Subministro eléctrico: O Concello de Noia habilitará o subministro eléctrico a cada un dos postos (CETAC). Manterase no CECOP un retén para as posibles incidencias que se poidan producir, en materia de electricidade, no transcurso da Feira.4. Subministro de agua: O Concello habilitará igualmente o subministro de auga aos postos que o soliciten. Artigo 17. Ambientación. As persoas participantes deberán decorar a súa parada obedecendo as seguintes instrucións: 1. Os postos deben ser de madeira ou, no caso de empregar ferro, estar cubertos con tecidos rústicos (liño, lenzo, tea de saco), non podendo estar cubertos con papel. Non estarán á vista plásticos nin materiais que non sexan acordes coa época medieval.2. Os postos deberán ocultar calquera elemento que resulte anacrónico á época medieval.3. Quedan totalmente prohibidas as carpas industriais, toldos de plástico e estruturas artificiais non acordes á época; agás que as inclemencias meteorolóxicas obriguen ao seus uso.4. Tódalas persoas que atendan o posto deberán estar vestidas da época a recrear, evitando empregar artigos modernos (reloxo, teléfono móbil…). 5. A música e a ambientación dos postos terá que ser tipicamente medieval.6. Esíxese un depósito de lixo en cada posto de comida, acorde coa ambientación da festa (cestos, sacos…), quedando prohibida o uso de materiais plásticos.7. Utilizaranse lámpadas de baixo consumo, candís ou velas, que non poderán estar en contacto con elementos combustibles.8. No que atinxe á hostalaría local: as terrazas con cadeiras e mesas deberán cumprir os requisitos de ambientación e recreación da época, disimulando a publicidade e cubrindo os materiais plásticos e aluminios, sendo preferible o uso de cadeiras de madeira ou feixes de palla. A música dos locais terá que ser acorde coa época na que se desenvolve a feira dende as 11:00 horas ata as 24:00 horas.9. No que atinxe ao comercio local: aqueles que coloquen expositores na rúa, non poderán expoñer á vista mercadorías que non encaixen co propio contexto da feira (lentes de sol, reloxería de deseño contemporáneo, bolsos ou zapatos industriais, doce, e lambetadas con envoltorios de plástico…). Artigo 18. Tráfico rodado.1. O artigo 7 do Real Decreto Lexislativo 6/2015, de 30 de Outubro, polo que se aproba o texto refundido da Lei sobre Tráfico, Circulación de Vehículos a Motor e Seguridade Vial, establece as competencias dos Concellos no eido de dita Lei. No apartado a) atribúese como competencia “a ordenación e o control do tráfico nas vías urbanas da súa titularidade” e no apartado f) prevé o “peche das vías urbanas cando sexa necesario”. 2. A Lei 7/1985, de 2 de Abril, reguladora das Bases do Réxime Local, establece no seu artigo 25 como competencia do Concello a ordenación do tráfico de vehículos e persoas en vías urbanas e a colaboración en materia de Seguridade, Protección Civil e Transporte.3. A zona de aparcadoiro para os feirantes deberá ser coutada previamente polo servizo de Protección Civil do Concello de Noia delimitando no anuncio: o uso e aforo, a ubicación e o horario de entrada e saída, cumprindo ca normativa aplicable.4. Durante os días de celebración da feira medieval queda totalmente prohibido o tráfico rodado e aparcamento de vehículos de tracción mecánica, motos e bicicletas no Casco Histórico de Noia, agás servizos de seguridade, municipais, vehículos autorizados expresamente e vehículos de subministración, no horario sinalado no artigo 15. Artigo 19. Outras ocupacións. Durante os días de celebración da feira queda totalmente prohibido, a calquera hora e dentro do perímetro do Casco Histórico adicado á feira medieval, a ocupación de espazos que non se atopen autorizados consonte ao disposto neste regulamento: postos de globos, postos de venta ambulante, camisetas e xoguetes. Expresamente prohíbese a obstaculización dos espazos de tránsito peonil que impidan ou dificulten a circulación dentro do perímetro da feira. Artigo 20. Dereitos dos participantes.1. Os/as adxudicatarios/as terán dereito ao exercicio da actividade, de acordo coa correspondente autorización e o establecido na presente regulamento.2. As zonas onde se desenvolven as actividades da feira medieval disporán da correspondente vixilancia co obxecto de facilitar o mellor desenvolvemento do evento.3. Os/as adxudicatarios/as terán dereito á devolución das taxas liquidadas cando por causas excepcionais e de forza maior, e sempre debidamente xustificado, a/o autorizada/o non poida participar na Feira Medieval. Artigo 21. Obrigas e prohibicións dos participantes, durante a celebración da Feira.1º.- Establécense as seguintes obrigas para os participantes: a. As/os adxudicatarias/os deberán instalar o posto de venda na parcela adxudicada, quedando prohibido calquera traspaso ou cesión de dereitos do posto. b. A decoración e o contido do posto deberá respectar os produtos e materiais indicados na solicitude e no artigo 17 sobre a ambientación, sempre acorde coa época medieval. c. En horario de apertura do mercado medieval, tódalas persoas que estean no posto deberán caracterizarse de acordo coa época medieval. d. As/os adxudicatarias/os deberán ter coas persoas asistentes á Feira Medieval un trato afable, cordial e respectuoso. e. Os prezos dos produtos de venda non se alterarán ao longo do desenvolvemento da Feira, nin se modificará a calidade dos mesmos. f. A lista de prezos deberá estar exposta nun lugar visible do posto autorizado. g. Só se poderán vender os produtos que se consideren autorizados en cada categoría. h. As/os adxudicatarias/os respectarán os horarios de apertura, peche, subministración, montaxe e desmontaxe da feira medieval; debendo estar abertos os postos neses horarios tódolos días que dure a Feira Medieval. i. As/os adxudicatarias/os están obrigados ao cumprimento das disposicións vixentes en materia de protección de industria, laboral e de seguridade social e hixiene no traballo. j. Cada participante é responsable da limpeza e seguridade interna do seu posto, comprometéndose a que, unha vez rematado o período de vixencia da autorización e desmontado do posto, a parcela quede nas mesmas condicións que ao principio da actividade. As/os adxudicatarias/os do posto tomarán as medidas necesarias para non deixar restos de lixo, manchas de graxa, aceite ou similares no lugar que ocuparon. k. As/os adxudicatarias/os deben acudir obrigatoriamente á reunión de seguridade do Plan de Autoprotección cos responsables do Concello, antes da montaxe dos postos na mañá do venres. l. Os/as responsables dos postos de comida deberán de baleirar o lixo, augas e aceites nos colectores municipais específicos habilitados a tal efecto. m. Os/as titulares dos postos autorizados para a venda na feira medieval, teñen a obriga de coñecer e cumprir a normativa xeral de ordenación do comercio, disciplina de mercado e protección do consumidor, así como das condicións e requisitos esixidos pola normativa reguladora dos produtos que sexan obxecto da venda. n. Os/as titulares dunha autorización, cando sexan requiridos/as, deberán exhibir ante os/as axentes de Policía Local ou persoal municipal habilitado, a autorización e documentación que se lle requira. o. A utilización dos vasos promocionais da Feira medieval, por razóns de seguridade.2º.- Establécense as seguintes prohibicións para os/as participantes: a. Prohíbese fixar carteis e instalar calquera tipo de publicidade na zona do casco histórico delimitada dentro do perímetro medieval, obrigándose á retirada inmediata dos que puideran existir. Ademais recoméndase a tódolos locais comerciais que non coloquen publicidade durante a celebración da feira medieval nos seus escaparates e portas. b. Queda totalmente prohibida a venda de refrescos, auga e cervexa en tódolos postos de alimentación, agás nos postos adxudicados mediante poxa e aqueles expresamente autorizados para a venda de bebidas artesáns. c. Para servir os produtos dos postos de alimentación non serán admitidos vasos, pratos e cubertos de plástico ou aluminio, polo que se utilizarán vaixelas de cristal, de barro ou de cartón biodegradable. d. Os postos de alimentación poden optar por ofrecer ata un máximo de catro tipos de produtos, dándolle prioridade aos postos de cociña tradicional galega, quedando prohibida a venda de bocadillos, sandwich, e tortilla. e. Prohíbese a utilización de calquera elemento de vidro nas vías públicas do Casco Histórico, agás nas terrazas dos locais hostaleiros e nos postos expresamente autorizados, a fin de garantir a maior seguridade das persoas asistentes á feira medieval. f. Queda igualmente prohibida a instalación de postos ou expositores sen autorización fóra do recinto acoutado para a Feira. g. Non se permitirá a instalación de postos de alimentación que teñan o mesmo obxecto de venda que os postos sometidos á poxa. Artigo 22. Obrigas e prohibicións das paradas de lecer. Establécense as seguintes obrigas e prohibicións para as paradas de lecer: a. As paradas de lecer axustaranse á situación e medidas específicas marcadas na autorización municipal. b. A/o solicitante da parada de lecer será responsable da limpeza do lugar no que se sitúe a parada, comprometéndose a que, unha vez que se abandone a parada, ésta quede nas mesmas condicións nas que se atopaba antes da celebración da feira medieval. c. Prohíbense totalmente o uso de grellas e calquera outro soporte que implique o uso de lume, ben sexa por combustible sólido, líquido ou gaseoso. d. Prohíbese a reprodución de música mediante altofalantes ou megafonía. TÍTULO V.- INFRACCIÓNS E SANCIÓNS. Artigo 23. Infraccións. O incumprimento das normas establecidas no presente regulamento orixinará a incoación do correspondente procedemento sancionador. As faltas clasificaranse en leves, graves e moi graves.1º.- Serán faltas leves: a. A falta de ornato ou limpeza do posto e da súa zona circundante, non depositar o lixo nos colectores instalados ao efecto. b. Instalar o posto ou expositor fóra do lugar sinalado para tal fin, ou non respectar as medidas indicadas na autorización, sempre e cando non prexudique a un terceiro, nin se altere o normal desenvolvemento da feira. c. Non respectar os horarios establecidos nos artigos 5 e 6 deste regulamento. d. Non ter á vista no posto a autorización municipal outorgada. e. A falta de caracterización e indumentaria medieval por parte das persoas á fronte dos postos. f. Alterar a calidade dos produtos ofrecidos en venda ao longo dos días da Feira Medieval. g. Non asistir á reunión de seguridade do plan de autoprotección organizada polo Concello. h. Calquera outra conduta prohibida no presente regulamento e non prevista expresamente coma infracción grave ou moi grave.2º.- Serán faltas graves: a. A reiteración por dúas faltas leves. b. Non cumprir as normas de seguridade establecidas no plan de autoprotección. c. Non ter o posto aberto ao público nos horarios establecidos nos días que dure a Feira Medieval, así como non abrir algún dos días ou pechar anticipadamente. d. A venda de produtos distintos aos permitidos en cada categoría. e. O exercizo da actividade en posto autorizado por persoa diferente da autorizada, ou do seu suplente. f. Alterar o prezo dos produtos o longo dos días da Feira Medieval. g. Non acreditar mediante factura ou autorización correspondente a procedencia da mercadoría. h. Non deixar a parcela adxudicada nas mesmas condicións nas que se atopaba antes da instalación do posto autorizado. i. Non prestar un trato afable, cordial e respectuoso ás persoas asistentes á Feira Medieval. j. Fixar carteis ou permitir a instalación de publicidade nos postos.3º.-Serán faltas moi graves: a. A reiteración por dúas veces de faltas graves durante a Feira medieval ou no prazo de dúas (2) edicións consecutivas. b. Exercicio da venda por persoa ou posto non autorizados. c. A información e publicidade de produtos que induza a engano ou confusión. d. A venda de produtos distintos dos expresamente autorizados. e. A negativa ou resistencia a subministrar datos ou facilitar a información requirida polas autoridades competentes, así como o subministro de información inexacta ou documentación falsa. f. A instalación do posto nun lugar non autorizado, sempre e cando prexudique a un terceiro. g. Causar danos ao pavimento ou ao mobiliario público. h. A desobediencia das instrucións particulares de bo goberno, transmitidas polos axentes da autoridade, ou o incumprimento das normas de orde e indicacións da Policía Municipal. Artigo 24. Sancións.1º.- Aplicaranse as seguintes sancións por infraccións da presente regulamento: a. Por faltas leves: - Multa de: 50, 00 € a 750, 00 €.- b. Por faltas graves, multa de: 750,01 € a 1.500,00 €.- c. Por faltas moi graves: - Multa de: 1.500,01 € a 5.000,00 €.- - Imposibilidade de participar na Feira Medieval nos dous anos seguintes.2º.- A Policía Local, nos casos de venda de produtos non autorizados, procederá ao comiso temporal da mercadoría e ao seu depósito nas dependencias municipais.3º.- No que atinxe à competencia sancionadora no eido municipal, estarase ao disposto na Lei 7/1985, de 2 de abril, Reguladora das Bases de Réxime Local. Artigo 21.1. n) “O Alcalde é o Presidente da Corporación e ostenta as seguintes atribucións: n) Sancionar as faltas de desobediencia a súa autoridade ou por infracción das ordenanzas municipais, salvo nos casos nos que tal facultade estea atribuída a outros órganos.” Art.25. Gradación das sancións As sancións a impor para cada tipo de infracción determinaranse atendendo à debida adecuación entre a gravidade do feito constitutivo na infracción e a sanción aplicable, considerándose para a gradación da sanción os seguintes criterios: a. A gravidade da infracción cometida. b. A natureza do prexuízo causado. c. A reincidencia nun prazo de dúas edicións consecutivas. d. A intencionalidade. Artigo 26. Medidas cautelares. En tódolos casos de suposta infracción establecidos nos artigos anteriores, poderase, ao tempo de apreciarse a súa comisión, reter cautelarmente a autorización en tanto se tramite o expediente correspondente e se resolva definitivamente a sanción a aplicar. A retención cautelar significará a prohibición de exercer a actividade. Artigo 27. Procedemento. Para a determinación das infraccións e a imposición das sancións previstas neste regulamento, no exercicio das competencias municipais, serán de aplicación a Lei 39/2015 de 1 de outubro, de procedemento administrativo común e das administracións públicas e demais normas concordantes; todo elo sen prexuízo das competencias sancionadoras que corresponden á Comunidade Autónoma de Galicia en virtude do establecido na Lei 7/1996, de 15 de xaneiro, do Comercio Minorista e da Lei 13/2010 do Comercio Interior de Galicia. Artigo 28. Actividade da Policía Local e Inspección. O concello, a través dos Servizos Municipais e da Policía Local, vixiarán e garantirán o cumprimento do disposto no presente regulamento. A Policía Local ten potestade para o levantamento daqueles postos non autorizados ou que non cumplan coas condicións outorgadas na autorización. Como autoridade pública, a Policía Local está dotada da potestade suficiente para facer cumprir as normas de funcionamento recollidas neste regulamento aos participantes na Feira Medieval. Artigo 29. Centro de Coordinación Operativo (CECOP). O Centro de Coordinación Operativo (CECOP) estará composto por: - Un/unha coordinador/ade seguridade. - Un/unha responsable da Policía Local - Servizo de garda de Protección Civil. - Ambulancia e Servizos médicos contratados aos efectos - Retén de electricidade, da empresa responsable. - Garda de Augas e saneamento do servizo municipal NOS. O CECOP permanecerá aberto de xeito ininterrompido, dende as 12:00 horas da mañá ata a finalización do último espectáculo nocturno da Feira. As funcións do CECOP vendrán estipuladas no Plan de Seguridade que se aprobará a tal efecto en cada edición da Feira Medieval. DISPOSICIÓN DERROGATORIA O presente regulamento derroga e substitúe integramente ao anterior Regulamento da Feira Medieval do Concello de Noia, publicado no BOP da Coruña nº 99 de 28 de maio de 2012, e modificacións posteriores realizadas sobre o mesmo. DISPOSICIÓN FINAL Este regulamento entrará en vigor aos 15 días hábiles da publicación do texto definitivo no Boletín Oficial de a Provincia, (BOP) da Coruña, segundo o disposto nos artigos 70.2 e 65.2 da Lei 7/1985, de 2 de abril, Reguladora das Bases de Réxime Local.